text: Succes-team får ny kontrakt
  26 maj 2013 kl. 07.31
  Cheftræner Lars Søndergaard og assistenttræner Peter Enevoldsen har forlænget deres kontrakter med Sønderjyske med yderligere to sæsoner.
  Sportschef Ole Nielsen er en glad mand. Glad for at, at klubben kan fortsætte samarbejdet med de to trænere.
  - Ingen kan være i tvivl om, at vi har været meget tilfredse med trænerteamet. I løbet af to sæsoner har de bidraget til udviklingen - og implementeringen af en ny spillestil i Sønderjyske. 
  - Vi har fået en mere offensiv spillestil, som i den forgangne sæson resulterede i, at Sønderjyske var det tredje mest scorende hold i superligaen.
  - Lars Søndergaard og Peter Enevoldsen er et perfekt match i forhold til den sønderjyske mentalitet og i klubben, siger Ole Nielsen.
  